Die lokaal vir jou troue - My Matzikama
Die keuse van 'n geskikte lokaal is een van die belangrikste besluite in verband met julle troue, want dit moenie net by die atmosfeer wat julle vir jul troue skep, pas nie, maar die lokaal van julle keuse sal ook julle troudatum bepaal. Om te verseker dat 'n lokaal in julle behoeftes voorsien, is daar verskeie aspekte wat in ag geneem moet word.
Probeer om persoonlik na die lokaal te gaan kyk. Foto's kan bedrieglik wees en die meeste lokale gebruik professionele foto's op hul webtuistes. Deur na die lokaal te gaan kyk, sal julle ook 'n beter idee kan vorm van die algemene opset.
Indien daar gaste is wat van ver af kom, moet julle ook uitvind of daar verblyf by die lokaal beskikbaar is. Indien nie, of as dit onvoldoende is, moet julle uitvind of bykomende verblyf in die omliggende gebied beskikbaar is. Almal geniet 'n troue net soveel meer as hulle weet dat hulle nie later in die nag ver hoef te bestuur nie, maar kan oorslaap en die volgende oggend 'n heerlike ontbyt saam met die ander gaste kan geniet voor hulle huiswaarts keer.
Sluit ook padaanwysings by julle uitnodings in om seker te maak dat julle gaste die plek maklik sal vind en betyds sal wees vir die seremonie.
Ander faktore wat in ag geneem moet word is die beskikbaarheid van 'n kragopwekker indien daar 'n kragonderbreking sou wees, en die verskaffing van genoegsame sekuriteit vir almal se gemoedsrus.
Sommige mense is bygelowig en glo dat reën op jou troudag geluk voorspel. Dis natuurlik onmoontlik om vooruit te weet of julle 'n reëntroue gaan hê, daarom is dit belangrik om 'n plan B vir sulke onvoorsiene omstandighede te hê.
Vind by die koördineerder van die lokaal uit wat alles by die pakket ingesluit is.
Dit is noodsaaklik om vir 'n volledige, gespesifiseerde kwotasie te vra en seker te maak dat daar geen verskuilde kostes is nie.
Berei voor vir dit waaroor ons liefs nie praat nie
Daar is dinge wat ons nooit oor praat nie. Maar soms is dit nodig om seker te maak ons...
Ouma se broskors-melktert
Melktert is 'n gereg so ná aan meeste mense se harte, veral as ouma dit gemaak het soos net...
Truuks vir grimering wat heeldag hou
Op 'n besige dag kan ons rondhardloop tussen vergaderings en funksies, en somtyds eers laataand by die huis aankom....
5 skoonheids truuks wat jy moet ken
Hoe keer jy dan jou lipstiffie op alles oordra? Hoe skep jy voller wimpers sonder om daai valsies op...